Τζέσι Τάιλερ Φέργκουσον

Ο Τζέσι Τάιλερ Φέργκουσον (Jesse Tayler Ferguson, γενν. 22 Οκτωβρίου 1975) είναι Αμερικανός ηθοποιός, γνωστός κυρίως για το ρόλο του ως Mitchell Pritchett (Μίτσελ Πρίτσετ) στη σιτ-κομ του καναλιού ABC Modern Family, και η οποία του έχει χαρίσει τέσσερις υποψηφιότητες για βραβείο Έμμυ στην κατηγορία Καλύτερη Β' Αντρική Ερμηνεία σε Κωμική Σειρά.

Προηγουμένως, είχε εμφανιστεί στη σιτ-κομ του καναλιού CBS The Class (Η τάξη) στο ρόλο του Richie Velch (Ρίτσι Βελχ).

Πρώτα χρόνια
Ο Φέργκουσον γεννήθηκε στη Μίσσουλα της Μοντάνα των Ηνωμένων Πολιτειών και μετακόμισε στο Αλμπουκέργκε του Νέου Μεξικό, όπου και μεγάλωσε. Σε ηλικία οκτώ ετών αποφάσισε ότι ήθελε να γίνει ηθοποιός και γράφτηκε στο παιδικό θέατρο του Αλμπουκέργκε, όπου και ήταν μέλος για έξι χρόνια.

Στο λύκειο του St. Pius X, ο Φέργκουσον έπαιξε τον Albert Peterson (Άλμπερτ Πίτερσον) στο μιούζικαλ Bye Bye Birdie και τον Στρατηγό Bullmoose στην παράσταση Li'l Abner. Συμμετείχε στην ομάδα ομιλίας και δημόσιας συζήτησης και αποφοίτησε το 1994. Δούλεψε ως χορευτής/τραγουδιστής στο Cliff's Amusement Park.

Μετά το λύκειο, ο Φέργκουσον φοίτησε στο The American Musical and Dramatic Academy (AMDA - Αμερικανική Ακαδημία Μιούζικαλ και Δράματος) στη Νέα Υόρκη.

Σταδιοδρομία
Στη Νέα Υόρκη, ο Φέργκουσον δούλεψε κυρίως στο Μπρόντγουεϊ και σε off-Μπρόντγουεϊ παραστάσεις, συμπεριλαμβανομένου και του βραβευμένου με Τόνυ The 25th Annual Putnam County Spelling Bee, όπου ενσάρκωσε το ρόλο του Leaf Coneybear.Stated on Inside the Actors Studio, 2011 Το καλοκαίρι του 2007, ο Φέργκουσον πρωταγωνίστησε στην παραγωγή του Public Theater (Shakespeare in the Park) Όνειρο Θερινής Νυκτός.

Το 2008 συμπρωταγωνίστησε στην ταινία θρίλερ Untraceable.

Στην τηλεόραση, ο Φέργκουσον ήταν ανάμεσα στο μεγάλο ensemble cast της σιτ-κομ του CBS, The Class (Η τάξη), στο ρόλο του Richie Velch (Ρίτσι Βελχ). Από το 2009, ενσαρκώνει το ρόλο του Mitchell Pritchett (Μίτσελ Πρίτσετ), ενός ανοικτά ομοφυλόφιλου δικηγόρου, στη σιτ-κομ του ABC, Modern Family. Για αυτή του την ερμηνεία, ο Φέργκουσον έχει λάβει τέσσερις υποψηφιότητες για Έμμυ, όσοι και οι κύκλοι της σειράς μέχρι σήμερα, στην κατηγορία Καλύτερη Β' Αντρική Ερμηνεία σε Κωμική Σειρά.

Έχει εμφανιστεί επίσης ως κριτής στο διαγωνιστικό ριάλιτι χορού, So You Think You Can Dance.

Τον Μάρτιο του 2012, ο Φέργκουσον εμφανίστηκε ως Dr. Ilan Meyer σε μια παράσταση στο έργο του Dustin Lance Black, 8, μια επί σκηνής αναπαράσταση των Perry v. Brown, την ομοσπονδιακή δίκη που ανέτρεψε την Πρόταση 8 της Καλιφόρνιας για την απαγόρευση του γάμου μεταξύ των ομοφυλοφίλων. Η παραγωγή διεξάχθηκε στο Wilshire Ebell Theatre και μεταδόθηκε στο YouTube για τη συγκέντρωση χρημάτων για το Αμερικανικό Ινστιτούτο Ίσων Δικαιωμάτων, έναν μη κερδοσκοπικό οργανισμό που χρηματοδότησε τη νομική ομάδα και ήταν χορηγός της παράστασης.

Προσωπική ζωή
Τον Σεπτέμβριο του 2012, ο Φέργκουσον ανακοίνωσε τον αρραβώνα του με τον δικηγόρο Justin Mikita, σύντροφό του για περίπου δύο χρόνια. Παντρεύτηκαν στις 20 Ιουλίου 2013 στη Νέα Υόρκη.

Φιλμογραφία
+Ταινίες Έτος Τίτλος Ρόλος Σημειώσεις 2000  Sally Hemings: An American Scandal  Young Tom Hemings  Τηλεοπτική ταινία 2001  Ordinary Sinner  Ogden  2004  Mercury in Retrograde  Duane  Μικρού μήκους 2006  Griffin and Phoenix  Μαθητής   2008  Untraceable  Arthur James Elmer  2009  Wonderful World  Cyril  2012  The Procession   Μικρού μήκους 2012  8  Dr. Ilan Meyer  2012  Red   Μικρού μήκους 2013  2013 Do Something Awards  Honoree  Τηλεοπτική ταινία2016Η εποχή των παγετώνων: Σε τροχιά σύγκρουσηςShangri Llamaφωνή

+Τηλεόραση Έτος Τίτλος Ρόλος Σημειώσεις 2006-2007  The Class  Richie Velch  19 επεισόδια 2007,2010  Ugly Betty  Dr. Gabe Farkus  Επεισόδιο: Icing on the Cake (2007)Επεισόδιο: The Passion of the Betty (2010) 2008  Do Not Disturb  Larry  5 επεισόδια 2009  The Battery's Down  Shamus McKelvy  Επεισόδιο: "The Party's over" 2009–2020  Modern Family  Mitchell Pritchett  Βασικός χαρακτήρας 2011-2013  So You Think You Can Dance  Ως ο εαυτός του  7 επεισόδιαΦιλοξενούμενος κριτής 2012  Submissions Only  Jared Halstead  Episode: Another Interruption 2013  Web Therapy  Steve Olson  3 επεισόδια 2013  Hot in Cleveland  Wes  Επεισόδιο: Love Is All Around 2013  Project Runway  Ως ο εαυτός του  Επεισόδιο: Tie the KnotΦιλοξενούμενος κριτής2014Last Week Tonight with John OliverMitchell PritchettΕπεισόδιο: The Lottery

+Θέατρο Έτος Τίτλος Ρόλος Σημειώσεις 1998-1999  On the Town  Chip  Αναβίωση ΜπρόντγουεϊΝοέμβριος 19, 1998 – Ιανουάριος 17, 1999  The Most Fabulous Story Ever Told   Οφ-Μπρόντγουεϊ Little Fish  Marco  Οφ-Μπρόντγουεϊ  Where Do We Live    Newyorkers    Hair  Margaret Mead   SantaLand Diaries    Όνειρο Θερινής Νυκτός  Francis Flute  Public Theater(Shakespeare in the Park)  The Complete Works of William Shakespeare (Abridged)   2005-2008  The 25th Annual Putnam County Spelling Bee  Leaf Coneybear  ΜπρόντγουεϊΜάιος 2, 2005 – Ιανουάριος 20, 2008 2005  On the Twentieth Century  Max Jacobs  Ειδική συναυλία26 Σεπτεμβρίου 2010  The Winter's Tale  Shepard's Son  Public Theater(Shakespeare in the Park) 2010  Ο Έμπορος της Βενετίας  Launcelot Gobbo  Public Theater(Shakespeare in the Park) 2012  The Producers  Leo Bloom  Hollywood BowlΙούλιος 27–29, 2012 2013  A Comedy of Errors   Public Theater(Shakespeare in the Park)

Βραβεία
 2005 Βραβείο Drama Desk για Εξαιρετική από κοινού ερμηνεία – The 25th Annual Putnam County Spelling Bee
 2010 Βραβείο Gold Derby για Εξαιρετική από κοινού ερμηνεία - Modern Family
 2011, 2012, 2013, 2014 Screen Actors Guild Award: Εξαιρετική Ερμηνεία σε Κωμική Σειρά – Modern Family

Παραπομπές

 Εξωτερικοί σύνδεσμοι 

Κατηγορία:ΛΟΑΤ πρόσωπα από τις ΗΠΑ
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Κατηγορία:Νικητές βραβείου Tony